OpenLLM-France/wikimedia huggingface dataset:
# Sur la pierre blanche

Sur la pierre blanche és una novel·la de ficció, filosòfica, històrica i utopicofuturista escrita per Anatole France, i publicada l'any 1905 per l'editorial parisenca Calmann Lévy.
La novel·la es presenta en forma de diàlegs filosòfics; un grup d'amics francesos, cultes i intel·ligents, caminant entre els antics vestigis del Fòrum Romà, parlen sobre el destí dels pobles. Tracten temes com l'estoïcisme i la crítica, el racisme i l'antisemitisme, la transformació del cristianisme i les etapes de les civilitzacions, amb les seves evolucions arran de trobades i desacords entre els diferents pobles. L'obra tracta l'evolució de la humanitat íntegrament i esbossa la possibilitat de la creació d'uns estats units federals mundials. Acaba amb la descripció d'un futur ideal socialista-comunista l'any 2270, en el què les jerarquies i desigualtats han desaparegut, homes i dones són iguals, no existeix l'atur i el treball és molt lleuger, deixant temps per a instruir-se i aprendre. També fa una incisió sobre els límits biològics i temporals de l'espècie humana: la humanitat podrà desaparèixer, però podria ser que donés com a resultat una altra espècie més intel·ligent.

## Referències

* ↑ Cortina, Álvaro. Anatole France, olvidado. El Mundo, 26-10-2010.
* ↑ Galsworthy, John. El patricio. Erasmus Ediciones, 2011. ISBN 9788492806591.
* ↑ Sur la Pierre Blanche.
* ↑ Massignon, Louis; Goldziher, Ignác. Le Dogme et la Loi dans l'Islam: Histoire du développement dogmatique et juridique de la religion. éditions de l'éclat, 2005, p. 27. ISBN 2841621022.
* ↑ Gay, Peter. Reading Freud: Explorations & Entertainments. Yale University Press, 1990, p. 115-117. ISBN 0300046812, 9780300046816.

## Enllaços externs

* Sur la pierre blanche, Anatole France a Gallica, Biblioteca Nacional de França.
* Sur la pierre blanche a Internet Archive.
# Lurdes Foresti de Almeida Toledo

Lurdes Foresti de Almeida Toledo (Brasil, 6 d'octubre de 1942) és una biòloga ictiòloga, entomòloga, i professora brasilera. doctorada en biologia per la Universitat de São Paulo, l'any 1978; i llicenciada en història natural per la Facultat de Filosofia, Ciències i Lletres de Rio Claro, SP, en 1963, i l'habilitació docent en 1997, en l'Institut de Biociencies de la Universitat de São Paulo. En l'actualitat és professora, en el Departament de Genètica i Biologia Evolutiva, Institut de Biociencies de la Universitat de São Paulo.
Ha treballat extensament en aqüicultura, específicament en els sistemes d'esquers vius, d'EMBRAPA (Empresa Brasileira de Pesquisa Agropecuária), com a investigadora.

## Honors

* 2006 - present: Membre de Genetics and Molecular Biology

### Distincions

* 2005: Esment Honorífic al treball presentat en el 51º Congrés Brasiler de Genètica, Sociedade Brasileira de Genètica
* 2004: Esment Honorífic al treball presentat a la Sociedade Brasileira de Genètica

## Abreviatura

L'abreviatura Almeida Toledo es fa servir per indicar Lurdes Foresti de Almeida Toledo com autoritat en la descripció i taxonomia dins la zoologia.

## Referències

* ↑ http://www2.fc.unesp.br/lagenpe/docentes.php Arxivat 2016-03-04 a Wayback Machine.
* ↑ «Lurdes Foresti de ALMEIDA-TOLEDO» (en portugués). USP.br, 2013. Arxivat de l'original el 2015-02-12. [Consulta: 12 juliol 2013].
* ↑ «Lurdes Foresti de Almeida Toledo» (en portugués). USP.br, 2013. [Consulta: 12 juliol 2013].
* 1 2 «Pesquisador(a). Lurdes Foresti de Almeida Toledo» (en portugués). CNPQ.br, 09-01-2013. [Consulta: 12 juliol 2013].
# Marc Ayza

Marc Ayza (Barcelona, 1976) és un músic i compositor de jazz.

## Biografia

Comença a tocar la bateria durant la seva època a l'institut amb el grup Wargasm, formant-se paral·lelament al Taller de Músics (combos) ia l'escola Luthier (solfeig, concertada amb el Conservatori del Bruc). Estudia bateria amb els mestres Quim Solé, Jordi Rossy, Peer Wyboris i Pau Bombardó, i harmonia amb Lluís Vergés. També ha rebut màster classes amb músics de la talla de Bob Moses, Leon Parker, Seamus Blake, Chris Cheek, Chano Dominguez i Perico Sambeat, entre d'altres. El 2001 és becat per la Generalitat de Catalunya per estudiar a Nova York amb Eric McPherson i Nasheet Waits. A la mateixa ciutat rep màster classes amb Brian Blade.

## Trajectòria

Ha treballat amb artistes com Perico Sambeat (membre de Perico Sambeat Sextet durant cinc anys), Raynald Colom (col·laboració encara vigent), Javier Colina, Aruan Ortiz, Sheila Jordan, Steve Kuhn, Greg Osby, Wallace Roney, Antoine Roney, Esperanza Spalding, Jason Lindner, Antonio Hart, Jesse Davis, Mulgrew Miller, Seamus Blake, Blurum13, Baba Israel, Illspokin, Core Rhythm i un llarg ecetera de músics nacionals i internacionals, tant de l'escena del Jazz com del Hip Hop. També lidera els seus propis projectes, com Marc Ayza Group, Marc Ayza Trio, Beat'a'Boom (amb Dj Helios) o BUM Collective.
Entre la seva discografia, destaca Lindner / Vall / Ayza 1, 2, 3, etc. (Fresh Sound New Talent) 2002; Marcelino Galán Roho (Xingra) 2003; Marc Ayza Deejah (Satchmo Jazz) 2004; Raynald Colom My 51 minutes (Fresh Sound New Talent); Victor de Diego Oraindik Ametsetan (Errabal) 2005; Perico Sambeat Ziribuye (Contrabaix / Karonte) 2005; Ángela Suarez Que va passar amb tu nen? 2006; Albert Vila Foreground Music (Fresh Sound New Talent) 2007; Raynald Colom Sketches of Groove (Fresh Sound New Talent) 2007; Vall / Lindner / Ayza Enchanted House (Fresh Sound New Talent) 2008; Marc Ayza Offering (Fresh Sound New Talent) 2008; Janine Strenght, Wisdom and Growth 2010; Albert Vila Tactile (Fresh Sound New Talent) 2010; Marc Ayza Live at Home (Fresh Sound World Jazz) 2011; i Marcelino Galán The Gift (Free Code) 2013.
Com a docent, ha impartit classes a l'Aula (1995), Musicaactiva (1997-2002), Escola de Música Farré (2003-2006) i Taller de Premià (2004-2008). També ha fet classes magistrals en el Seminari de Jazz de Pontevedra, Escola de Música de Vallecas (ESMUVA), Festival de Jazz de Belgrad, Conservatori de Birmingham i al Savassi Festival de Brasil.

## Enllaços externs

* https://tallerdemusics.com/profesorado/marc-ayza/
# Proselitisme

El proselitisme és l'intent o esforç actiu d'atraure una o diverses persones a una causa política, ideològica o religiosa.
El terme prové del llatí eclesiàstic prosélytus, que alhora ve del grec προσήλυτος /prosêlütos/, prosèlit, ‘nouvingut (a un país estranger)’, i per extensió ‘nouvingut (a una religió, a una ideologia, a un partit)’.

## Referències

* ↑ «prosèlit». Optimot. [Consulta: 16 març 2014].
# Neoperla reticulata

Neoperla reticulata és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Malàisia.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Zwick, P., 1986. Aquatic Insects 8(1):38.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing Arxivat 2011-01-16 a Wayback Machine. (anglès)
* ↑ The Bornean species of the stonefly genus Neoperla (Plecoptera: Perlidae) (anglès)

## Enllaços externs

* Encyclopedia of Life (anglès)
* BioLib (anglès)
# Tamim al-Muïzz ibn Bulugguín

Tamim al-Muïzz ibn Bulugguín ibn Badis ibn Habús ibn Ziri (àrab: تميم المعز بن بلقين بن باديس بن حبوس بن ماكسن بن زيري بن مناد الصنهاجي, Tamīm al-Muʿizz b. Buluqqīn (o Buluggīn) b. Bādīs b. Ḥabūs b. Māksan b. Zīrī b. Manād aṣ-Ṣinhājī), més conegut simplement com a Tamim ibn Bulugguín, (1062-1095) fou emir zírida de Màlaqa.
En morir assassinat el seu pare Bulugguín Sayf-ad-Dawla (1064), els seus fills van ocupar la posició d'hereus sota el seu avi Badis ibn Habús, a la mort del qual, en 1073, el seu germà Abd-Al·lah va esdevenir emir de Garnata i ell a Màlaqa. Aviat el nou emir granadí va fer aliança amb Alfons VI de Castella i Lleó, que estava aliat amb l'emir de Ixbíliya, i es va comprometre a pagar un tribut anual a canvi de no ajudar a Ixbíliya en cap atac; però el sevillà va tenir problemes amb els dhulnúnides de Tulàytula a causa de Qúrtuba i, mesos després, amb Múrsiya, on el visir Ibn Ammar volia esdevenir independent (1079), i ja no van representar un perill. Tamim es va oposar a aquesta política i els dos emirats es van enfrontar amb les armes sense resultats decisius.
Granada es va rendir als almoràvits el 8 de setembre de 1090; el 10 de novembre Abd-Al·lah fou destronat d'acord amb una fàtua dels ulemes, i enviat a Aghmat, al sud del Marroc. Tamim de Màlaqa va seguir la seva sort i fou enviat a l'exili, al Sus. Més tard es va poder instal·lar a Marràqueix, on va morir el 1095.

## Referències

Encyclopaedia of Islam, Brill Publishers, Leiden, s.v. "Tamīm al-Muʿizz b. Buluggīn".

## Notes

* ↑ Bulugguín és un nom amazic amb un so [g] inexistent en àrab, que en aquesta llengua habitualment es representa amb la lletra qaf ([q]) —o amb una lletra derivada d'aquesta, ڤ, usada per transcriure el so [g]—, raó per la qual és també habitual la transcripció Buluqqín, més fidel a l'arabització del nom. És també habitual la transcripció Buluggín, però és desaconsellable perquè per a una catalanòfon les «g» serien llegides amb el so [ʒ] en lloc de [g]
# Clara Stauffer

Clara Stauffer Loewe (c. 1904-1984), coneguda també com a Clarita Stauffer, fou una dona espanyola, destacada militant de la Sección Femenina de la Falange Espanyola de les JONS.

## Biografia

La seva família, d'origen alemany, s'havia instal·lat a Espanya per negocis. El seu pare, que era químic i cerveser de professió, treballà per a l'empresa Mahou. En el pla personal era una gran amant de l'esport, en natació aconseguiria el primer lloc de la competició femenina de la cruïlla nedant de la llacuna de Peñalara (Sierra de Guadarrama) el 1931, a més participà en tornejos de escacs i practicà esquí. Era Amiga de Pilar Primo de Rivera, fou membre de la Sección Femenina de Falange. Durant la Guerra Civil espanyola, Primo de Rivera la posà al capdavant de l' Oficina de Premsa i Propaganda de la Sección Femenina.
Des de la seva joventut fou una entusiasta simpatitzant nazi (Partit Nacional Socialista dels Treballadors Alemanys), i de fet en les parets del seu despatx tenia els retrats de Adolf Hitler i Benito Mussolini al costat dels de Francisco Franco i José Antonio Primo de Rivera. Stauffer, que viatjaria a mitjans de 1943 a la Alemanya nazi al costat de Pilar Primo de Rivera, durant i després de la Segona Guerra Mundial, participà en les xarxes d'ocultació i refugi de perseguits nazis conegudes com a Ratlines. fou l'única dona que figurà a la llista dels 104 reclamats en 1947 pel Consell de Control Aliat al ministre d'Afers Exteriors d'Espanya, a Alberto Martín Artajo, i llurs extradicions fou rebutjada pel règim de Franco.
Morí a Madrid el 4 d'octubre de 1984, amb 80 anys.

## Referències

* 1 2 3 Messenger, 2011, p. 473-474.
* 1 2 3 Walters, 2009, p. 193-195.
* 1 2 Tereixa Constela «Clarita i els seus 800 nazis». El País, 26-08-2016 [Consulta: 27 agost 2016].
* ↑ Bowen, 2000, p. 30.
* ↑ Pereda, Marc «Odessa a la Serra de Guadarrama: la història de Clara Stauffer». CTXT, 17-02-2016.
* ↑ «Clarita Stauffer, la noia que va creuar més ràpidament, nedant, la gelada llacuna de Peñalara». Crónica, 09-08-1931, pàg. 25-26. ISSN: 2171-293X.
* ↑ Sanz, Josep «La dona i els escacs». Luz, 09-02-1934, pàg. 14. ISSN: 9968-490X.
* ↑ Bowen, 2000, p. 46n.
* ↑ Bowen, 2000, p. 46.
* ↑ «1984/10/15/082.html Donya Clara Stauffer Loewe». ABC, 15-10-1984, pàg. 82.

## Bibliografia

* Bowen, Wayne H. Spaniards and Nazi Germany: Collaboration in the New Order. University of Missouri Press, 2000.
* Messenger, David A. «Beyond War Crimes: Denazification, 'Obnoxious' Germans and US Policy in Franco 's Spain after the Second World War». Contemporary European History, 2011, pàg. 455-478. DOI: 10.1017/S0960777311000488. ISSN: 0960-7773.
* Walters, Guy. Hunting Evil. Bantam Books, 2009. ISBN 9781409084181.
# Mograne

Mograne (en àrab مقران, Muqrān; en amazic ⵎⵯⴳⵔⴰⵏ) és una comuna rural de la província de Kénitra, a la regió de Rabat-Salé-Kenitra, al Marroc. Segons el cens de 2014 tenia una població total de 31.292 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Lure

Lure és un municipi de francès situat al departament de l'Alt Saona i a la regió de Borgonya - Franc Comtat. És la capital de l' arrondissement (districte) homònim, un dels dos de què consta el departament.
# São Pedro Apóstolo

São Pedro Apóstolo és una freguesia (parròquia civil) de Cap Verd. Cobreix la part occidental del municipi de Ribeira Grande, de l'illa de Santo Antão.

## Subdivisions

La freguesia consta dels següents assentament, i la seva població segons el cens de 2010 era:
* Chã de Igreja (pop: 672)
* Figueiras (pop: 401)
* Garça de Cima (pop: 1.138)
* Lagoa - deshabitat
* Ribeira Alta (pop: 170)
# Carles Francino i Navarro

Carles Francino i Navarro (Altafulla, 4 de desembre de 1980) és un actor de cinema, teatre i televisió català. Ha fet el paper de Pau a la telenovel·la Ventdelplà a TV3, així com el de Rai a la sèrie Hospital Central de Telecinco. És fill del periodista Carles Francino i Murgades.
Carles va tenir el seu debut en participar, l'any 2005, en una pel·lícula feta per a la televisió, el telefilm Maria i Assou, entrant també en el mateix any a formar part del repartiment de la sèrie Ventdelplà, en la qual l'actor va interpretar el paper de Pau Solà fins a l'any 2007. Més tard, Carles participaria també en la seqüela d'aquesta sèrie, Torna Ventdelplà. L'any 2006 el director de cinema Bigas Luna li va oferir un paper en el seu llargmetratge Jo sóc la Juani, una dramàtica comèdia sobre una noia d'un degradat barri que vol ser actriu, Carles va interpretar el paper d'un futbolista.
L'any 2007 va participar per un altre telefilm, Gàbies d'or. En aquest mateix any va ser contractat per participar, amb un personatge fix, en la sèrie Hospital Central, on dona vida al simpàtic i faldiller metge d'urgències, Rai Ibáñez. L'actor ha participat en altres sèries com Aída, encarnant a un metge, Bandolera en el paper de Miguel Romero i Punta Escarlata, interpretant a Bosco Ruiz. L'any 2012, va participar en el llargmetratge Tengo ganas de tí.

## Treballs
### Llargmetratges

* 2006: Jo sóc la Juani, de Bigas Luna
* 2008: Clean Break, de Robert Malenfant
* 2012: Tengo ganas de ti, de Fernando González Molina
* 2013: Pixel Theory, de Pablo Bullejos, Alberto Carpintero, Mar Delgado, Esaú Dharma, David Galán Galindo, Daniel Hernández Torrado, Pepe Macías, Juan José Ramírez Mascaró, Pablo Vara

### Curtmetratges

* 2007: Costuras, d'Iván Tomás
* 2009: Recuerdos a Wifly, d'Albert Oliver
* 2012: Adri, d'Estibaliz Urresola Solaguren
* 2012: T'adhib, de Raquel Bedia

### Televisió

* 2005-2007: Ventdelplà, sèrie de TV3
* 2005: Maria i Assou, telefilm de Sílvia Quer
* 2005: El cor de la ciutat, sèrie de TV3
* 2007: Gàbies d'or, d'Antoni Ribas
* 2007-2009: Hospital Central, sèrie de Telecinco
* 2010: Aída, sèrie de Tele5
* 2011: Punta escarlata, sèrie de Telecinco
* 2011: Bandolera, sèrie de Antena3
* 2013: Águila roja, sèrie de TVE
* 2014: Víctor Ros

### Teatre

* 2007: Mòbil, de Sergi Belbel i dirigida per Lluís Pasqual

## Referències

* 1 2 «Biografía de Carles Francino Navarro» (en castellà). biografias.es. [Consulta: 9 febrer 2014].
* 1 2 «Carles Francino Navarro» (en castellà). Francinp.com. [Consulta: 12 maig 2021].

## Enllaços externs

* La seva fitxa a IMDb (anglès)
* La seva fitxa a Catalan Films
# Neoperla rotunda

Neoperla rotunda és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a la Xina.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* 1 2 Wu, C.F., 1948. Bull. Pek. Soc. Nat. Hist. 17(1):75-80 + 1 pl.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)

## Bibliografia

* Illies, 1966. Das Tierreich 82:276.

## Enllaços externs

* Encyclopedia of Life (anglès)
* BioLib (anglès)
* Perlidae Species Listing Arxivat 2011-01-16 a Wayback Machine. (anglès)
# Alvarion

Alvarion és una empresa israeliana dedicada al subministrament de sistemes de banda ampla sense fils per a companyies de telecomunicacions, ISP (proveïdors de serveis d'Internet) i operadors de xarxes privades.
Les solucions que proveeix cobreixen la totalitat de bandes de freqüència, aquesta ofereix solucions principalment per a l'accés en l'última milla.
Altres aplicacions inclouen l'enllaç per via indirecta o llarga de veu i dades, cobertura mòbil, extensions de xarxa mòbil, interconnexió comunitària, comunicacions per a la seguretat pública i connectivitat de xarxa privada.
L'empresa va ser fundada el 1992 a Tel-Aviv, les accions de la companyia han estat negociades públicament en el NASDAQ des de l'any 2000. La seva seu central es troba en la ciutat de Herzliya (Israel), Alvarion és una organització global que està present en 23 països.

## Referències

* ↑ www.bloomberg.com/

## Enllaços externs

* Web d'Alvarion Arxivat 2017-10-29 a Wayback Machine. (anglès)
# Erste Bank Open 2013

El Torneig de Viena 2013, oficialment conegut com a Erste Bank Open 2013, és un esdeveniment de tennis disputat sobre pista dura que pertany a les sèries 250 de l'ATP. La 39a edició del torneig es va celebrar entre el 12 i el 20 d'octubre del 2013 al Wiener Stadthalle de Viena, Àustria.
El tennista alemany Tommy Haas va guanyar el segon títol de l'any i també va guanyar el segon títol a Vienna dotze anys després del primer (2001).

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | J-W. Tsonga | 7 | 1 | 6 |
| | D. Brands | 5 | 6 | 3 | 1 | J-W. Tsonga | 6 | 3 | 7 |
| WC | D. Thiem | 6 | 6 | | WC | D. Thiem | 4 | 6 | 6$^3$ |
| LL | J. Pospíšil | 1 | 1 | | | | | | | 1 | J-W. Tsonga | 5 | 6$^4$ | |
| 3 | F. Fognini | 7 | 6 | | | | | | | | R. Haase | 7 | 7 | |
| | Ł. Kubot | 5 | 2 | | 3 | F. Fognini | 7 | 1 | 1 | | | | | |
| | R. Haase | 7 | 6⁵ | 6 | | R. Haase | 6$^4$ | 6 | 6 | | | | | |
| 7 | V. Pospisil | 6$^3$ | 7 | 2 | | | | | | | | | | | | R. Haase | 3 | 6 | 4 |
| 8 | L. Rosol | 6 | 7 | | | | | | | | | | | | 2 | T. Haas | 6 | 4 | 6 |
| Q | M. Bašić | 3 | 5 | | 8 | L. Rosol | 6 | 1 | 6 | | | | | |
| Q | R. Bemelmans | 4 | 6 | 7 | Q | R. Bemelmans | 3 | 6 | 3 | | | | | |
| 4 | P. Kohlschreiber | 6 | 1 | 6$^0$ | | | | | | 8 | L. Rosol | 6 | 4 | 6$^0$ |
| 5 | R. Štěpánek | 7 | 5 | 7 | | | | | | 2 | T. Haas | 3 | 6 | 7 |
| | L. Lacko | 6$^4$ | 7 | 6⁵ | 5 | R. Štěpánek | 6¹⁰ | 3 | | | | | | |
| Q | M. Mečíř | 5 | 6$^8$ | | 2 | T. Haas | 7 | 6 | |
| 2 | T. Haas | 7 | 7 | | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | Alexander Peya Bruno Soares | 5 | 6 | [8] |
| | Florin Mergea Lukáš Rosol | 7 | 3 | [10] | | Florin Mergea Lukáš Rosol | 6 | 6 |
| 4 | Jamie Murray John Peers | 3 | 4 | | WC | Maximilian Neuchrist Dominic Thiem | 4 | 4 |
| WC | Maximilian Neuchrist Dominic Thiem | 6 | 6 | | | | | | | Florin Mergea Lukáš Rosol | 7 | 6 |
| | Robin Haase Jesse Huta Galung | 3 | 3 | | | | | | 3 | Julian Knowle Daniel Nestor | 5 | 4 |
| 3 | Julian Knowle Daniel Nestor | 6 | 6 | | 3 | Julian Knowle Daniel Nestor | 6 | 6 |
| PR | Jaroslav Levinský Mate Pavić | 6 | 6² | [10] | PR | Jaroslav Levinský Mate Pavić | 3 | 2 |
| 2 | Mariusz Fyrstenberg Marcin Matkowski | 4 | 7 | [6] | | | | |

## Enllaços externs

* Web oficial (alemany) (anglès)
* Quadre individual masculí PDF
* Quadre dobles masculins PDF
Viena :
1974
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2021
2022
2023 :
ATP World Tour 2013
< 2012
2014 > :
ATP World Tour Finals, Londres :
# Clara Tirado Museros

Clara de Asis Tirado Museros (Castelló de la Plana, 9 de maig de 1978) és una psicòloga i política valenciana, diputada a les Corts Valencianes en la VII, VIII i IX Legislatures.

## Carrera professional i política

Es llicencià en psicologia a la Universitat de València i ha treballat en el Servei d'Atenció de Toxicomanies i Alcoholisme (SATTA) de l'ajuntament de Borriana. Militant del PSPV-PSOE, fou membre de l'executiva dels Joves Socialistes del País Valencià a Castelló i membre de l'executiva del PSPV-PSOE a la Plana, regidora de l'ajuntament de Castelló de 2003 a 2007 i diputada a les Corts Valencianes des de les eleccions de 2007, 2011 i 2015.
Al juny del 2019 va assumir la Subsecretària de la Conselleria d'Hisenda i Model Econòmic, càrrec des d'on va aconseguir un estalvi molt considerable en impulsar el servei de Compres Públiques Centralitzades de la Generalitat.
Des del maig de 2021 ha ocupat la Prefectura de Gabinet de l'exconseller d'Hisenda, Vicent Soler. Des de maig de 2022 és directora general de Cooperació Internacional al Desenvolupament de la Conselleria de Participació, Transparència, Cooperació i Qualitat Democràtica de la Generalitat Valenciana.

## Referències

* ↑ «Fitxa del diputat/ada | Corts Valencianes». [Consulta: 29 març 2023].
* 1 2 «Fitxa alt càrrec - Clara de Asís Tirado Museros». Generalitat Valenciana. [Consulta: 29 març 2023].
* ↑ «Soler recupera a la exdiputada Clara Tirado como jefa de gabinete y cesan dos cargos de Hacienda a petición propia». Europa Press, 21-05-2021. [Consulta: 29 març 2023].
* ↑ «El Consell nombra a Clara Tirado directora de Cooperación Internacional» (en castellà). València Plaça, 20-05-2022. [Consulta: 29 març 2023].
# Avex Trax

avex trax (エイベックス トラックス, Eibekkusu Torakkusu) és el segell principal de la companyia avex. Inaugurada en 1990, aquesta discogràfica és coneguda com una de les més grans de tot Japó, i alberga a nombrosos artistes.

## Sumari

* Setembre de 1990 - inauguració, dedicant-se principalment a música Dance i electrònica.
* 1992 - es crea el logotip oficial del segell, que manté fins al dia d'avui.
* Març de 2002 - es comencen a vendre CCCDs
* Juliol de 2005 - comencen a vendre la seua música a través de botiga virtual iTunes.
# Lurdusaure

El lurdusaure (Lurdusaurus) és un gènere de dinosaure ornitòpode que va viure a l'Aptià, al Cretaci inferior, entre fa 121 i fa 112 milions d'anys. Les seves restes fòssils es van trobar a Níger. L'espècie tipus, Lurdusaurus arenatus, fou descrita formalment per Taquet i Russell l'any 1999; prèviament, l'animal era conegut informalment com a "Gravisaurus tenerensis".

## Referències

* Iguanodontia Arxivat 2009-04-25 a Wayback Machine.
# São Raimundo Esporte Clube (RR)

* No s'ha de confondre amb São Raimundo Esporte Clube.
El São Raimundo Esporte Clube és un club de futbol brasiler de la ciutat de Boa Vista a l'estat de Roraima.

## Història

El club fou fundat el 3 de gener de 1963. Guanyà el Campionat roraimense els anys 1977, 1992, 2004, 2005, 2012 i 2014.

## Estadi

El club disputa els seus partits a l'Estadi Flamarion Vasconcelos. Té una capacitat màxima per a 6.000 espectadors.

## Palmarès

* Campionat roraimense:
** 1977, 1992, 2004, 2005, 2012, 2014

## Referències

* 1 2 Rodolfo Rodrigues. Escudos dos Times do Mundo Inteiro. Panda Books, 2009, p. 82.
* ↑ «Roraima State League - List of Champions». RSSSF, 13-04-2014. [Consulta: 1r juliol 2014].
* ↑ «CNEF - Cadastro Nacional de Estádios de Futebol» (PDF) (en portuguès). Confederação Brasileira de Futebol. Arxivat de l'original el de maig 10, 2013. [Consulta: Desembre 28, 2010].